Weg met Stompies! &gt Weg met stompies!
Weg met stompies!
Die Tema van Internasionale Nie-rook-dag op 31 Mei 2005 is "Gesondheidslui en Tabakbeheer."
Gesondheidslui speel 'n grondliggende rol in tabakbeheer. Hulle bereik 'n groot persentasie van die teikenbevolking en hulle het die geleentheid om rokers te help om hulle gedrag te verander. Gesondheidslui kan ook raad, leiding en antwoorde op vrae gee oor die gevolge van tabakgebruik en kan ook as rolmodelle dien as nie-rokers.
Internasionale Nie-rook-dag 2005 verskaf 'n goeie raamwerk vir die mobilisering en versterking van die kapasiteit van organisasies vir gesondheidslui in tabakbeheer.
Tabak het vandag 'n openbare gesondheidsprioriteit geword, omdat dit die tweede grootste oorsaak van dood ter wêreld is. Dit is op die oomblik elke jaar verantwoordelik vir omtrent vyf-miljoen sterftes.
Sigaretrook bevat meer as 4 000 chemikalië in die vorm van partikels. Nikotien (die verslawende stof in tabak) sigaretrook bevat verskeie gifstowwe (soos polisikliese aromatiese koolwaterstof, waterstof sianied, koolstofmonoksied, lood, ens.), wat merkbare irritasie-eienskappe en vermeende of bewese kankerveroorsakende eienskappe het.
Rook verhoog die gevaar van perifirale vaskulêre siektes (PVS) wat die vernouing van bloedvate is wat bloed aan die been- en armspiere verskaf. PVS kan lei tot gangreen en, uiteindelik, die verlies van 'n ledemaat. Rokers het 'n 10 keer groter risiko om PVS te ontwikkel as nie-rokers.
Vrywilligers sal op vier spoorwegstasies wees om in Mei die aandag op Teen-Tabakmaand te vestig. Op 31 Mei sal 'n uitstalling op die Kaapstadse stasie gehou word.
Die sterk drang om te rook hou gewoonlik 1-5 minute voordat dit wegsterf.
Vat dit kalmer. Moenie oor die volgende paar dae te veel druk op jouself plaas nie. Oefen gereeld.
Neem slukkies water.
Gaan stap, lê in 'n warm bad en gebruik ontspanningstegnieke.
Matige oefeninge verbeter jou gemoedstoestand.
Eet lae-kilojoule happies. Probeer 6 klein maaltye per dag eet.
Ontspan in 'n warm bad en drink 'n glas warm melk voordat jy bed toe gaan.